Gjensidigestiftelsen

Gjensidigestiftelsen er Norges største stiftelse, og er både en betydelig finansiell aktør og en viktig bidragsyter til samfunnsnyttige formål.

 Bakgrunn 
Gjensidigestiftelsen gikk fra å være en allmennyttig stiftelse til en finansstiftelse da Gjensidige Forsikring (Gjensidige) ble omdannet til et allmennaksjeselskap (ASA) i 2010. Etter børsnotering av Gjensidige i 2010 eier Gjensidigestiftelsen i dag ca. 62,24 % av aksjene i Gjensidige.Fra «Eierskapet i Gjensidige Forsikring ASA», stiftelsens nettsted , «Stiftelsen eier ca 62 prosent av Gjensidige etter nedsalget i forbindelse med Gjensidiges børsnotering i desember 2010. Stiftelsens eierskap i Gjensidige er langsiktig, med et vedtektsfestet mål om å eie minst 60 prosent.»

Gjensidigestiftelsens formål er å forvalte det langsiktige eierskapet i Gjensidige, videreformidle sin andel av aksjeutbytte til Gjensidiges skadeforsikringskunder, utdele midler til samfunnsnyttige formål og forvalte kapitalinntektene fra spredningssalget i Gjensidige.

Siden 2007 har Gjensidigestiftelsen utbetalt totalt 32 milliarder kroner i kundeutbytte til Gjensidiges skadeforsikringskunder. i 2025 blir det tilbakeført nesten 2,8 milliarder kroner. 

Det ideelle formålet er å skape gode liv i et trygt samfunn gjennom å støtte frivillige organisasjoner og ildsjeler. Siden Gjensidigestiftelsen ble etablert i 2007 har over 13 100 ulike prosjekter fått til sammen over 4,6 milliarder kroner i støtte.  

Stiftelsen har to årlige søknadsfrister, én for sommeraktiviteter for barn og unge, og en høstutlysning som har som formål i 2025 å skape aktivitetstilbud til alle.  I tillegg har stiftelsen egne satsinger utenom søknadsfristene som blant annet bidrag til regjeringens førstehjelpsdugnad "Sammen redder vi liv", Trygge norske byer, Livsløpsprogrammet til Stine Sofies Stiftelse, Naturglede, Fritidsklubbløftet og bedre lokal beredskap . 

Administrerende direktør i Gjensidigestiftelsen fra 1. september 2021 er Ingrid Riddervold Lorange. 

 Referanser 

 Eksterne lenker 
 Stiftelsens nettsted

Kategori:Gjensidige
Kategori:Norske stiftelser
Kategori:Etableringer i 2007